Natten til onsdag havde de tre venner på 46, 37 og 35 år siddet og drukket adskillige øl i den 46-åriges hjem i Gærum - en forstadsby til Frederikshavn. Det er endnu uvist, hvorfor festen udviklede sig til overfald. Kort før 02.00 gav den 46-årige først den yngste kammerat et par knytnæveslag i ansigtet. Det lykkedes ham dog at undslippe, og han løb hjem og kontaktede politiet. Derefter gik han løs på den 37-årige med flere knytnæveslag og spark i hovedet og fortsatte med at slå den 37-årige med computere, så han fik en flænge i hovedet. Den 37-årige er indlagt og skal scannes onsdag. Han er blevet syet med adskillige sting i nakke og ansigt. Den 46-årige fremstilles i grundforhør onsdag eftermiddag klokken 14. Her han vil blive sigtet for overfald af en særlig grov karakter, fordi der blev brugt genstande i overfaldet.

Opsummering:
Festligt lag mellem tre kammerater endte med, at en 37-årig mand fik flere knytnæveslag og spark i hovedet. Desuden blev han slået med to computere.